
R E F E R A T   D E   A P R O B A R E
privind darea în administrare Spitalului Municipal Brad a unui apartament situat în municipiul Brad, strada Vânătorilor, bloc Cx24, etaj 3, ap.11, județul Hunedoara, proprietatea privată a Municipiului Brad



	Prin adresa nr. 9507/30.09.2024 Spitalul Municipal Brad a solicitat transmiterea în administrare a unei locuințe cu destinație exclusiv de locuință de serviciu, având în vedere prezența unor medici tineri care își desfășoară activitatea în cadrul Spitalului Municipal Brad pe diferite specialități.
Investiția în resursa umană a fost o prioritate pentru Spitalul Municipal Brad, dorindu-se creșterea calității actului medical și lărgirea spectrului de specialiști și competențe medicale.
În urma analizei acestei situații, am inițiat prezentul proiect de hotărâre prin care am propus darea în administrare Spitalului Municipal Brad a unui apartament situat în municipiul Brad, strada Vânătorilor, bloc Cx24, etaj 3, ap.11, județul Hunedoara.
	Acest apartament a devenit vacant începând cu data de 01.10.2015, în urma decesului doamnei doctor Lăchescu Loredana care l-a deținut cu contract, cu destinația de locuință de serviciu.
	Apartamentul face parte din fondul de locuințe de serviciu constituit la nivelul Municipiului Brad, este identificată prin  C.F.  nr. 61282-C1-U18 Brad, număr cadastral 61282-C1-U18 și are o suprafață utilă de 46,17 mp.
	Destinația bunului dat în administrare: locuință de serviciu.
	Valoarea contabilă a bunului: 40.341 lei, conform Raportului de evaluare întocmit de către expert evaluator.
Darea în administrare propun a se face pe o durată de 5 (cinci) ani, cu posibilitate de prelungire, în baza unui contract de dare în administrare, Primarul Municipiului Brad fiind împuternicit să semneze, în numele și pentru Municipiul Brad, acest contract.
	Precizez că beneficiarul dreptului de administrare va asigura întreținerea corespunzătoare a bunului imobil preluat, exercitând posesia și folosința asupra acestuia, în condițiile legii.
	Predarea bunului imobil se va face în termen de 30 zile de la data adoptării prezentei hotărâri pe baza unui proces-verbal de predare-primire. 
	În cazul în care titularul dreptului de administrare a bunului, proprietate privată a Municipiului Brad, încheie contracte de închiriere, acesta are dreptul să încaseze din chirie o cotă-parte de 50%, urmând ca 50% să se vireze bugetului local al Municipiului Brad în conformitate cu prevederile  art. 332 alin. (3) din O.U.G. nr. 57/2019 privind Codul administrativ, cu modificări și completări ulterioare.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
Invoc în susţinerea propunerii mele prevederile Secțiunii a 2-a, articolele 298 și următoarele din O.U.G. 57/2019 privind Codul administrativ, cu modificări și completări ulterioare, precum și ale art. 867 și următoarele din Codul Civil.

